Alétes (syn Hippota)

Alétes alebo Alétés (Alétes/iný prepis:Alétés) je v gréckej mytológii syn Hippota, potomok hrdinu Herakla, dobyvateľ a kráľ Korintu.Pausanias, Periégésis tés Hellados, 2,4,3.

Podľa gréckych mýtov, hrdina Herakles zanechal potomkov na mnohých miestach starovekého Grécka. Niektorí dosiahli vo svojich rodných mestách vládu, iní museli pred legitimnými synmi vládcov utiecť a neskôr sa neúspešní uchádzači o trón, vyhnaní vládcovia, alebo ich potomkovia spojili s Dórmi, aby s ich pomocou získali stratené tróny. Podobne aj Heraklovec Alétes približne tridsať rokov po prvom útoku Dórov na mykénsky Peloponéz viedol ďalší ich útok na Korint a po neľútostnom boji ho dobyl.

Potomkovia Sizyfa, korintskí králi Dóridas a Hyanthidas boli zosadení a na trón zasadol Alétes,Strabón, Geographica 8,8,5.ktorý vládol 38 rokovDiodoros, Bibliotheca historia, 7, frag.,9. a jeho panovnícky rod sa udržal na tróne päť generácií.Pausanias, Periégésis tés Hellados, 2,4,4. Sídelné mesto korintských kráľov sa pôvodne volalo Efyra, od nástupu Aléta na trón ho však premenovali na Korint.Velleius Paterculus, Historia Romana, 1,3.  

Alétes sa počas svojej vlády pokúsil dobyť spolu s Dórmi aj Atiku a hrozilo, že Atény stihne podobný osud ako Peloponéz. Aténsky kráľ Kodros preto požiadal o radu delfskú veštiareň, ako sa tejto hrozbe vyhnúť.Konón, Diégéseis, 26. Keď sa od Pýtie dozvedel, že Aténčania odrazia útok Dórov len vtedy, ak zomrie, rozhodol sa dobrovoľne obetovať život. Prezlečený za drevorubača odišiel potom do lesa, kde vyprovokoval hádku s dórskou hliadkou a nechal sa ňou zabiť. Atika sa následne stala jednou z mála oblastí európskeho Grécka, ktorú si Dóri nepodmanili. Následníkom Aléta sa stal jeho syn Ixión.Hieronymus, Chronicon, 112-113.

 Referencie a bibliografia 

Kategória:Postavy gréckej mytológie
Kategória:Vládcovia Korintu